Държавен вестник, бр. 9, 2011 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  9
запрещение, не изтърпява наказание лишаване 
от свобода, има статут на продължително или 
постоянно пребиваващ в Република България, 
живял е най-малко през последните 12 месеца 
в съответното населено място, не е лишен от 
правото да бъде избиран в държавата членка, 
на която е гражданин, и с писмена декларация 
е заявил желанието си да бъде избран.
Раздел ІІІ
Изборни системи
Система при избор на народни представители
Чл. 5. (1) Изборите за народни представите­
ли се произвеждат по пропорционална изборна 
система с кандидатски листи на регистрирани 
в многомандатни изборни райони:
1. партии и коалиции от партии – чрез пре­
ференциално гласуване;
2. независими кандидати.
(2) В разпределението на мандатите на на­
ционално ниво участват партиите и коалициите 
от партии, получили не по-малко от четири на 
сто от действителните гласове в страната и из­
вън страната, както и независимите кандидати, 
получили действителни гласове не по-малко от 
районната избирателна квота.
Система при избор на президент и вицепрези­
дент на републиката
Чл. 6. (1) Изборите за президент и вице­
президент на републиката се произвеждат ед­
новременно по мажоритарна изборна система 
с национални кандидатски листи на партии и 
коалиции от партии и независими кандидати.
(2) Президентът и вицепрезидентът се избират 
от една кандидатска листа.
Система при избор на членове на Европейския 
парламент
Чл. 7. (1) Изборите за членове на Европей­
ския парламент от Република България се про­
извеждат по пропорционална изборна система 
с национални кандидатски листи на:
1. партии и коалиции от партии – чрез пре­
ференциално гласуване;
2. независими кандидати. 
(2) В разпределението на мандатите участват 
партиите, коалициите от партии и независимите 
кандидати, получили действителни гласове не 
по-малко от националната избирателна квота.
Системи при избори за общински съветници и 
кметове
Чл. 8. (1) Изборите за общински съветници 
се произвеждат по пропорционална изборна 
система с кандидатски листи на регистрирани 
в многомандатни изборни райони партии и 
коалиции от партии и независими кандидати.
(2) Изборите за кметове се произвеждат по 
мажоритарната изборна система с кандидатски 
листи на регистрирани в едномандатни изборни 
райони партии и коалиции от партии и незави­
сими кандидати.
(3) В разпределението на мандатите участват 
партиите, коалициите от партии и независимите 
кандидати, получили действителни гласове не 
по-малко от общинската избирателна квота.
Методика за разпределение на мандатите
Чл. 9. Разпределението на мандатите по 
кандидатски листи се извършва съгласно ме­
тодиката по чл. 26, ал. 1, т. 27.
Раздел ІV
Насрочване и произвеждане на изборите. 
Изборни книжа 
Насрочване на изборите
Чл. 10. (1) Изборите за народни представите­
ли и за членове на Европейския парламент от 
Република България се насрочват от президента 
на републиката не по-късно от 75 дни преди 
изборния ден.
(2) Изборите за президент и вицепрезидент на 
републиката се насрочват от Народното събра­
ние не по-късно от 75 дни преди изборния ден.
(3) Изборите за общински съветници и кме­
тове се насрочват от президента на републиката 
не по-късно от 90 дни преди изборния ден.
Произвеждане на изборите
Чл. 11. (1) Изборите се произвеждат в един 
неделен ден.
(2) Изборите за членове на Европейския пар­
ламент от Република България се произвеждат 
в съответствие с изборния период, определен от 
Съвета на Европейския съюз и при условията 
на ал. 1.
Изборни книжа
Чл. 12. (1) Централната избирателна комисия 
утвърждава образците на изборните книжа за 
всички видове избори и ги обнародва в „Дър­
жавен вестник“.
(2) Централната избирателна комисия утвър­
ждава образците на изборните книжа не по-къс­
но от три дни след насрочване на съответния 
вид избори.
(3) В случай че се установи непълнота или 
техническа грешка в изборните книжа, Централ­
ната избирателна комисия извършва поправка 
не по-късно от 55 дни преди изборния ден и я 
обнародва в „Държавен вестник“.
Раздел V
Организационно-техническа подготовка на 
изборите
Подготовка на изборите
Чл. 13. (1) Организационно-техническата 
подготовка на изборите се осъществява от Ми­
нистерския съвет и от областните и общинските 
администрации във взаимодействие с избира­
телните комисии.
(2) Разходите по подготовката и произвеж­
дането на изборите са за сметка на държавния 
бюджет по приета от Министерския съвет 
план-сметка, съгласувана с Централната изби­
рателна комисия. В срок до 7 дни от датата на 
насрочване на изборите Министерският съвет